‘ଅପରେଶନ ଲୋଟସ୍‌’ର ଧମକ ଦେଲେ ଭାଜପା ନେତା
ବେଙ୍ଗାଲୁରୁ,୪।୯: ବରିଷ୍ଠ କର୍ନାଟକ ଭାଜପା ନେତା କେ.ଏସ ଇଶ୍ୱରପ୍ପା ରାଜ୍ୟରେ କଂଗ୍ରେସ ସରକାରକୁ ନେଇ ଏକ ବଡ ଦାବି କରିଛନ୍ତି। ସେ କହିଛନ୍ତି ଯେ, ୨୦୨୪ ନିର୍ବାଚନ ପରେ କର୍ନାଟକ ସରକାର ରହିବ ନାହିଁ। ଦଳ ଭାବରେ କଂଗ୍ରେସର ଭବିଷ୍ୟତ ନା ରାଜ୍ୟରେ ଅଛି ନା ଏହାର ଅସ୍ତିତ୍ୱ ସମଗ୍ର ଦେଶରେ ଅଛି। କେଉଁଠାରେ ବି ନାହିଁ।  
ବିଏସ ୟେଦୁରୁପ୍ପାଙ୍କ ନେତୃତ୍ୱରେ ଭାଜପା ସରକାରରେ କ୍ୟାବିନେଟ ମନ୍ତ୍ରୀ ଥିବା ଇଶ୍ୱରପ୍ପା ଏକ ନ୍ୟୁଜ୍ ଚ୍ୟାନେଲରେ ଏହି ବିବୃତ୍ତି ଦେଇଛନ୍ତି। ରାଜ୍ୟର ଶାସକ ସରକାର ଉପରେ ଆକ୍ରମଣ କରି ସେ ଅନ୍ୟ ଏକ ‘ଅପରେଶନ ଲୋଟସ’ ବିଷୟରେ ଚେତାବନୀ ଦେଇଛନ୍ତି। ସେ କହିଛନ୍ତି ଯେ, ୨୦୨୪ ଲୋକସଭା ନିର୍ବାଚନ କଂଗ୍ରେସ ପାଇଁ ସବୁକିଛି ଶେଷ ବୋଲି ପ୍ରମାଣିତ ହୋଇପାରେ।